San Joaquín (1771)
Palvelus

Alus saapui 21. heinäkuuta 1773 Cádiziin Cartagenasta. Aluksen päälliköinä olivat Cádizissa Carlos Antonio de Torres ja Miguel Gastón. Alus lähti 1777 Ferrolista Magnánimon ja San Gabrielin kanssa Havannaan päällikkönään Alejo Gutierrez Rubalcaba. Alus saapui 13. heinäkuuta 1777 Havannaan kaksi päivää muiden jälkeen ja liitettiin Bonerin laivueeseen. Alus lähti 11. lokakuuta 1778 Havannasta noutaakseen 3,8 miljoonaa peson hopealastin Veracruzista, mistä se palasi 11. joulukuuta Havannaan. Alus lähti Havannasta priki Renombradon kanssa Cádiziin, mutta ne joutuivat 24. joulukuuta palaamaan vastatuulen vuoksi satamaan. Alukset lähtivät uudelleen Havannasta Cádiziin mukanaan neljä miljoonaa pesoa. Ne saapuivat 12. maaliskuuta 1779 Cádiziin.
Alus lähti 2. heinäkuuta 1779 Ferrolista liittyäkseen Córdovan ja amiraali Orvillierin laivastoon 1. Englannin kanaalin sotaretkelle. Vuonna 1780 alus oli Palermossa kuljettaen Sisilian varakreiviä Antonio Cortadoa. Se saattoi 1780 Napoliin Napolin laivaston fregattia, joka kuljetti Ranskan lähettilästä. Alus oli 1780 Cádizin edustalla Córdovan laivastossa, joka piiritti Gibraltaria. Se lähti 23. kesäkuuta 1781 Cádizista Córdovan laivaston mukana 2. Englannin kanaalin sotaretkelle.
Alus saattoi 2. tammikuuta 1782 Córdovan laivaston mukana Borjan laivuetta. Kesäkuussa 1782 alus lähti Cádizista Córdovan laivaston mukana 3. Englannin kanaalin sotaretkelle. Syyskuussa 1782 alus osallistui toiseen Gibraltarin piiritykseen, missä se suojasi mörssärialuksia. Alus osallistui 20. lokakuuta 1782 Cape Spartelin taisteluun, jossa sai surmansa yksi ja haavoittui kaksi miehistönjäsentä. Tammikuussa 1783 alus oli Cádizissa, koska suunniteltu Jamaikan valtaus oli peruutettu. Alus lähti 25. heinäkuuta 1783 Cádizista partiomatkalle Cabo de São Vicenten ja Cape Spartelin alueelle, mistä se palasi elokuussa Osornon laivueen mukana. Syyskuussa alus siirrettiin Cádizissa reserviin. Vuonna 1786 se oli Ferrolissa reservissä.
Alus saapui 11. syyskuuta 1790 Cádiziin fregatti Santa Marían kanssa Ferrolista liittyäkseen Solanon laivastoon. Lokakuussa se oli Cádizissa kuuden linjalaivan, kahden fregatin ja prikin muodostamassa Aristizábalin laivueessa. Maaliskuussa 1791 alus palautettiin palvelukseen Cádizissa, mistä se kuljetti 1. huhtikuuta San Francisco de Paulan sekä fregattien Mahonesan ja Santa Catalinan kanssa joukkoja Ceutasta, Algecirasista ja Cartagenasta Oraniin. Vuonna 1791 alus osallistui Boten laivaston mukana Algerian sotaretkeen.
Alus kuljetti 29. helmikuuta 1792 Mezalquivirista Oranista evakuoituja joukkoja Cartagenaan, jonne se saapui 2. maaliskuuta. Alus kuljetti 8. maaliskuuta Cartagenasta joukkoja Coruñaan. Se saapui 15. maaliskuuta Cádiziin Intrépidon kanssa kuljettaen joukkoja Oranista. Alus saapui 4. huhtikuuta Coruñaan San Eugenion kanssa kuljettaen joukkoja Oranista. Alus siirrettiin 1793 reserviin Ferrolissa.
Alus lähti 23. heinäkuuta 1793 Cartagenasta Grávinan laivueen mukana, jonka muut alukset olivat San Hermenegildo ja San Pedro Apóstol. Alus liittyi 7. elokuuta laivueen mukana Rosellossa Lángaran laivastoon Toulonin sotaretkelle. Joulukuussa alus lähti Toulonista Cartagenaan, jonne se saapui helmikuussa 1794. Huhtikuussa 1794 alus lähti Cartagenasta Lángaran laivaston mukana Livornoon. Aluksen miehistö tuki 27. toukokuuta 1794 pienempiä aluksia, jotka hyökkäsivät Rosas Bayssä kahden Ranskan laivaston fregatin kimppuun. Alus oli syyskuussa Cádizissa ja maaliskuussa 1795 Máhonissa Lángaran laivueessa. Se oli Gravinan laivueessa Cádizissa.
Alus oli Cádizissa 19 linjalaivan muodostamassa Mazarredon laivastossa. Kuninkaallisen laivaston amiraali Jervis saartoi 1797-1799 aluksen laivaston mukana Cádiziin. Alus tarvitsi 1798 Cádizissa huoltoa. Alus lähti 1799 Cádizista Cartagenaan, mistä se palasi Cádiziin ja jatkoi edelleen Brestiin amiraali Bruixin laivastoon. Alus oli 1799-1801 laivaston mukana Brestissä saarrettuna. Toukokuussa 1802 alus oli Cádizissa.
Syyskuussa 1802 alus kuljetti Cartagenasta fregatti Santa Sabinan kanssa varoja Majorcalle ja Barcelonaan, missä se oli lokakuussa. Alus oli 1805 Cartagenassa Salcedon laivastossa. Se lähti Cartagenasta ja palasi huhtikuussa, mikä toistui heinäkuussa. Alus määrättiin 21. heinäkuuta 1807 palvelukseen palautettavaksi. Kuninkaallinen käsky vastaanotettiin 10. kesäkuuta 1808 aluksen romuttamisesta. Alus romutettiin 1817 Cartagenassa.